AQSh Janubiy Koreyada Patriot raketalarga qarshi takomillashtirilgan majmualarini joylashtirdi. Bu KXDRning tahdidlariga javob choralari sifatida amalga oshirildi, deb xabar bermoqda RIA «Novosti». Ta’kidlanishicha, AQSh havo mudofaasi qo‘shinlarining Janubiy Koreyadagi 35-brigadasi takomillashtirilgan raketalarga qarshi mudofaa majmuasini o‘rganish va keyinchalik qo‘llash maqsadida oldi. Brigada hozirda Osan, Suvon, Kunsan, Kvanjuda 12 ta PAC-2 hamda PAC-3 zenit-raketa qurilmalariga egadir. Shu bilan birga, PAC-2 to‘rtta raketa bilan “o‘qlangan” bo‘lsa, PAC-3 – 16 raketaga ega. Avvalroq Janubiy Koreya prezidenti Mun Chje In Koreya yarim orolida yangi urushga yo‘l qo‘yib bo‘lmasligi haqida aytib o‘tgandi.